Υλοποιήστε μια εφαρμογή διαχείρισης μιας δανειστικής βιβλιοθήκης. Θα πρέπει να δημιουργήσετε κατάλληλες κλάσεις και δομές για τους «αναγνώστες», «βιβλία» και «ημερολόγιο δανεισμού»

* Οι αναγνώστες θα έχουν τις ιδιότητες: ΑΦΜ, Όνομα, Ηλικία, Κατηγορία (ένα εκ των: Φοιτητής, Τρίτος). Οι αναγνώστες θα είναι μοναδικοί, δεν θα επιτρέπονται διπλές εγγραφές.
* Τα βιβλία θα έχουν τις ιδιότητες: ISBN (Κωδικός Βιβλίου), Τίτλος, Συγγραφέας και Είδος (ένα εκ των: Λογοτεχνία, Ιστορία, Εκπαίδευση, Υπολογιστές) και θέση. Η βιβλιοθήκη θα έχει μόνο ένα αντίγραφο από κάθε βιβλίο. Όλα τα βιβλία θα είναι μοναδικά.
* Το ημερολόγιο δανεισμού θα καταγράφει όλες τις κινήσεις δανεισμού και επιστροφής των αναγνωστών.

Η εφαρμογή θα μπορεί να προσθέτει νέα βιβλία (μέθοδος **addBook()**), νέους αναγνώστες (μέθοδος **addReader()**), να δανείζει ένα βιβλίο (**lendBook()**) και να επιστρέφει ένα βιβλίο (**returnBook()**).

Επιπλέον θα εμφανίζει στην οθόνη ποια βιβλία βρίσκονται σε δανεισμό (**printLendedBooks()**), να εμφανίζει το ημερολόγιο δανεισμού ενός βιβλίου (**printLendBookJournal()**) και ενός αναγνώστη (**printLendReaderJournal()**).

Τέλος η εφαρμογή θα υπολογίζει τον αναγνώστη (ή τους αναγνώστες) που έχουν διαβάσει τα περισσότερα βιβλία (**findBestReaders()**) καθώς και το δημοφιλέστερο ή δημοφιλέστερα βιβλία (**findBestBooks()**).

Αν υλοποιήσετε το πρόγραμμα με γραφικό περιβάλλον (+1 βαθμός) η δημιουργία των βιβλίων και αναγνωστών θα γίνεται από τον χρήστη. Αν δεν υλοποιήσετε το πρόγραμμα με γραφικό περιβάλλον, θα δημιουργήσετε μια βιβλιοθήκη με 20 βιβλία και 5 αναγνώστες, τα οποία θα δημιουργηθούν με κώδικα.

Χρησιμοποιήστε κατάλληλα τις  μεθόδους που περιγράφονται με **bold**. Μπορείτε να προσθέσετε όποιες επιπλέον μεταβλητές και μεθόδους θεωρείτε αναγκαίες, καλή επιτυχία!